ક્રાંકચ તથા આસપાસના વિસ્તારમાં હાલમાં ૩૦ જેટલા સાવજો છે. આ સાવજોની ટેરેટરી લીલીયા ઉપરાંત સાવરકુંડલા, ગારીયાધાર, લાઠી અને અમરેલી તાલુકા સુધી ફેલાયેલી છે. આશરે ૩૫ થી ૪૦ કીમીના વિસ્તારમાં આ સાવજો પરિભમણ કરતા રહે છે અને પોતાની ટેરેટરીની રક્ષા કરતા રહે છે. ક્રાંકચ પંથકમાં હાલમાં સાવજો માટે પીવાના પાણીની સમસ્યા ઉભી થઇ છે. જેના પગલે મોટાભાગના સાવજો અત્યારે સાવરકુંડલા તથા ગારીયાધાર તાલુકાના ગ્રામ્ય વિસ્તારમાં સ્થળાંતર કરી ગયા છે.